《效陶潜体》
宋代·刘敞

出门逢一士，抱书向南山。问其何为尔，欲语辄复叹。

少小贵诗书，志业觊孔颜。尔来三十载，鬓发倏已斑。

唐虞不可待，世誉亦耻干。宁赴岩谷老，行行未遽还。

其言乃可感，使我再凄然。人生归有命，穷达何足言。

劝尔饮此酒，唐虞在其间。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。